‘Netbalstryde nie op papier gewen nie’ | Netwerk24
Deur Marnus Kok 24 Augustus 2019 12:00
Lefébre Rademan, wat die Kovsies vanjaar aanvoer, tydens 2018 se eindstryd van die Varsity-reeks teen Tuks in Bloemfontein. Foto: Varsity Sports
Die Bloemfonteiners kom in hul eerste wedstryd in ’n herhaling van 2018 se eindstryd teen Tuks in die Rosestad te staan. Daardie dag het Kovsies met 63-59 gewen om die gesogte titel ’n derde keer te wen.
“Ek dink almal is honger en hulle gaan hard kom vir ons. Maar ons is so voorbereid en so positief as wat kan kom vir die reeks – wat ek as een van die beste platforms beskou om netbal in die land te bevorder.
“Dit sal goed wees as ons ’n goeie begin kan hê, maar dit gaan nie oor die wen nie. Die reeks word tog nie in die eerste wedstryd gewen nie,” sê De Kock.
Die Pretorianers het die Kovsies vroeër vanjaar in die Ussa-toernooi met 41-37 in die uitspeelwedstryd om die derde plek geklop. Maar daar is ook ander spanne wat vanjaar breed in Kovsies se pad staan om hul titel te verdedig.
“As jy op papier kyk, is Tuks waarskynlik die sterkste span, maar ’n wedstryd word nie op papier gewen nie en enigiets kan gebeur.
“Tog sal Maties ook honger wees en die Pukke het die Ussa-toernooi gewen, maar hierdie is ’n nuwe kompetisie,” sê De Kock.
As jy op papier kyk, is Tuks waarskynlik die sterkste span, maar ’n wedstryd word nie op papier gewen nie en enigiets kan gebeur.
Kovsies het heelwat nuwe gesigte met spelers soos Alicia Puren, wat die span in 2018 aangevoer het, wat sedertdien haar studies voltooi het. Dan het die verdediger Ané Retief onlangs haar vinger gebreek en gaan sy waarskynlik nie teen Tuks kan speel nie.
Tog het die hulpdoel Lefébre Rademan, wat vanjaar die kapteinskap oorgeneem het, gewys sy floreer met die ekstra verantwoordelikheid.
“Dit is ’n lekker uitdaging vir die kleintjies (nuwelinge in die groep). Dit gaan nie oor Tuks of Maties nie, want elke wedstryd is moeilik.
“Die spelers moet nie op die name fokus nie, maar om hul beste te lewer. Ons fokus is daarop om ’n spanpoging te lewer,” sê De Kock.
* Maandag se wedstryd begin om 19:00 en word regstreeks op SS 10 uitgesaai.
* Kovsies se groep: Lefébre Rademan (k), Rieze Straeuli, Meagan Roux, Rolene Streutker, Zandré Smit, Gertriana Retief, Khanyisa Chawane, Sikholiwe Mdletshe, Bianca de Wee, Oageng Khasake, Linten Matthews, Abeedha Masimla, Ané Retief, Chanel Vrey, Ancia Pienaar, Jana Scholtz.
Meer oor: Varsity-Netbalreeks | Kovsies
Groot stryd wag tussen Pretoria en Potch